เมื่อปีที่เดือนมกราคมแล้วผมเลือดกำเดาไหลทุกอาทิตย์จนเกือบเดือนมีนาคมอาทิตย์ละครั้ง2ครั้งเลยไปหาทีนี้บอกเลือดปกติไม่เป็นอะไรทั้งสิ้นเลยลอกอาจเป็นเพราะpm2.5 ให้ยามากินแต่มันไม่ได้ช่วยเลย ละเป็นมาเรื่อยๆ เดือน2-3ครั้ง ละตอนนี้เดือนมกราคมปีนี้ผมไหล5ครั้งแล้ว ละพึ่งเป็นล่าสุดวันนี้ก่อนหน้าจะเขียนถาม เลยจะมาถามว่ามีวิธีไหนให้หายมั้งครับ
สวัสดีค่ะ การมีเลือดกำเดาไหล เกิดจากเส้นเลือดภายในโพรงจมูกแตก เนื่องจากเส้นเลือดภายในโพรงจมูกค่อนข้างเปราะบางและแตกได้ง่าย โดยในวัยเด็กมักพบเกิดขึ้นได้บ่อยกว่าในผู้ใหญ่ ทั้งนี้ หากนานๆ เกิดขึ้นสักครั้งสาเหตุอาจเกิดจาก- การล้วงหรือแคะจมูกที่รุนแรง การจามบ่อย ๆ จามแรง สั่งน้ำมูกแรงเกินไป- สิ่งแปลกปลอมติดค้างอยู่ภายในจมูก- จมูกได้รับการกระแทกแรง- สภาพอากาศที่หนาวและแห้ง หรืออากาศที่ร้อนจัดก็ได้- การใช้ยาบางชนิดที่มีผลทำให้โพรงจมูกแห้ง เช่น ยาแก้แพ้ ยาแก้คัดจมูก เป็นต้นแต่หากมีเลือดกำเดาไหลเดือนละ 2-3 ครั้ง หรือไหล 5 ครั้งใน 1 เดือน ถือว่าบ่อยผิดปกติ ซึ่ง อาจเกิดจาก- การทานยาต้านการแข็งตัวของเลือดเป็นประจำเพื่อรักษาโรคบางอย่าง รวมถึงยาแอสไพริน- เป็นโรคภูมิแพ้ ที่ทำให้มีน้ำมูกและอาการคัดจมูกบ่อยๆ- มีภาวะการแข็งตัวของเลือดผิดปกติ เช่น โรคฮีโมฟิเลีย หรือมีการแข็งตัวของเกร็ดเลือดผิดปกติ เช่น โรควอนวิลลิแบรนด์ (vWD) เป็นต้น- มีเนื้องอกหรือมะเร็งในโพรงจมูกหากยังคงมีเลือดกำเดาไหลบ่อยๆ โดยที่ไม่ได้เกิดจากการแคะจมูก หรือเป็นโรคภูมิแพ้ที่มีการสั่งน้ำมูกบ่อยๆ และไม่ได้ทานยาใดๆ อยู่ แนะนำว่าควรกลับไปพบแพทย์เพื่อตรวจหากสาเหตุอีกครั้ง โดยอาจไปพบแพทย์เฉพาะทางหู-คอ-จมูก ซึ่งแพทย์อาจทำการตรวจภายในโพรงจมูก รวมถึงเจาะเลือดเพื่อตรวจเพิ่มเติม และประเมินภาวะโลหิตจางร่วมที่อาจพบร่วมด้วย เนื่องจากมีการเสียเลือดบ่อยๆค่ะ